CSS ปิดพุ่งกว่า 10% โบรกฯ ชูเป้า 7.65 บ./หุ้น
CSS ปิดพุ่งกว่า 10% โดยราคาปิดตลาดอยู่ที่ 5.25 บ. บวก 0.51 บ. หรือ 10.76% สูงสุดที่ 5.45 บ. ต่ำสุดที่ 4.80 บ. มูลค่าซื้อขายที่ 971.51 ลบ. ด้าน บล.เคที ซีมิโก้ แนะนำเล่นเก็งกำไรสั้น ให้เป้า 7.65 บ./หุ้น มองผลประกอบการครึ่งปีหลังจะเติบโตจากครึ่งปีแรก
1 ก.ย. 2558

ผู้สื่อข่าวรายงานว่า ราคาหุ้นบริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS ปิดตลาดราคาอยู่ที่ 5.25 บาท บวก 0.51 บาท หรือ 10.76% สูงสุดที่ 5.45 บาท ต่ำสุดที่ 4.80 บาท มูลค่าซื้อขายที่ 971.51 ล้านบาท ขณะที่ดัชนีตลาดหุ้นไทยโดยรวมลบ 1.45%
บล.เคที ซีมิโก้ ระบุในบทวิเคราะห์ (1 ก.ย.) แนะนำเล่นเก็งกำไรสั้นCSS เป้าหมายพื้นฐาน 7.65 บาท โดยแนวโน้มผลประกอบการครึ่งปีหลังจะเร่งตัวขึ้นจากครึ่งปีแรก (ครึ่งปีแรกปี 58 เติบโต 97% จากปีก่อน) จากงานในมือด้านโทรคมนาคมและการรับรู้รายได้ของบริษัทย่อย NWC ที่ CSS เข้าไปถือในสัดส่วน 70% จะเริ่มรับรู้รายได้เต็ม ไตรมาสในไตรมาส 3/58
ขณะที่คาดว่าการเปิดประมูล 4G ในช่วงปลายปีจะเป็นข่าวบวกต่อโอกาสได้งานด้านโทรคมนาคมในอนาคต โดยปัจจุบันมี งานในมืออยู่สูงราว 1.3 พันล้านบาท โดยบริษัทตั้งเป้า รายได้ปีนี้ที่ 4.8-5 พันล้านบาท หรือเติบโต 20-25% แนวรับ 4.66/4.50 แนวต้าน 4.88/5 บาท